L 318/23 27.11. 98 De Europæiske Fællesskabers Tidende KOMMISSIONENS FORORDNING (EF) Nr. 2536/98 af 26. november 1998 om ændring af forordning (EØF) nr. 920/89 om fastsættelse af kvalitetsnormer for gulerødder, citrusfrugter og spiseæbler og -pærer KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 2200/96 af 28. oktober 1996 om den fælles markedsordning for frugt og grøntsager (1), ændret ved Kommissionens forord- ning (EF) nr. 2520/97 ?), særlig artikel 2, stk. 2, og ud fra følgende betragtninger: I bilag I til Kommissionens forordning (EØF) nr. 920/ 89 (?), senest ændret ved forordning (EF) nr. 888/97 (), er der fastsat kvalitetsnormer for gulerødder; i akten vedrørende Østrigs, Finlands og Sveriges tiltræ- delse er der i artikel 149 fastsat mulighed for ved forvalt- ningskomitéproceduren at fastsætte de nødvendige over- gangsforanstaltninger for at lette overgangen fra den ordning, der fandtes i de nye medlemsstater inden deres tiltrædelse, til de forskellige fælles markedsordninger; den periode, hvor denne mulighed forelå, ophørte oprindeligt den 31. december 1997; Rådet forlængede denne periode frem til 31. december 1998; Kommissionens forordning (EF) nr. 2376/96 af 13. december 1996 om fravigelse i yderligere et år af forord- ning (EØF) nr. 920/89 for så vidt angår gulerødder produ- ceret i Sverige og Finland og dækket med tørv (), ændret ved forordning (EF) nr. 341/98 (9), har gjort det muligt at sælge disse produkter på det svenske og finske marked og at udføre dem til tredjelande; denne forordnings gyldig- hedsperiode udløber den 31. december 1998; 1 ()) EFT L 297 af 21. 11. 1996, s. 1. (?) EFT L 346 af 17. 12. 1997, s. 41. () EFT L 97 af 11. 4. 1989, s. 19. () EFT L 126 af 17. 5. 1997, s. 11. () EFT L 325 af 14. 12. 1996, s. 6. () EFT L 40 af 13. 2. 1998, s. 3. hovedparten af de gulerødder, der sælges i Sverige og Finland, er dækket med ren tørv; det er påvist videnskabe- ligt, at det ikke har nogen negativ indflydelse på deres kvalitet, at vaskede gulerødder dækkes med tørv, og at denne praksis i visse tilfælde endog kan betyde, at de holder sig bedre; tilladelsen til at sælge disse produkter bør derfor gøres permanent; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Friske Frugter og Grøntsager — UDSTEDT FØLGENDE FORORDNING: Artikel 1 I bilag I til forordning (EØF) nr. 920/89 foretages der følgende ændringer: 1) I punkt IL.A affattes andet underled i andet led således: »— for andre gulerødder, herunder vaskede gulerødder dækket af ren tørv: praktisk taget fri for grove urenheder.« 2) I punkt V.C tilføjes følgende afsnit: »For vaskede gulerødder dækket af ren tørv betragtes den anvendte tørv ikke som et fremmedlegeme.« 3) I punkt VI.B indsættes følgende nye led efter andet led: »— evt. »gulerødder dækket af tørv«, også selvom indholdet er synligt udefra.« Artikel 2 Denne forordning træder i kraft på syvendedagen efter offentliggørelsen i De Europæiske Fællesskabers Tidende. Den anvendes fra 1. januar 1999.